Sunrise at the pond van Tobias Reißbach op canvas, behang en meer
Sunrise at the pond van Tobias Reißbach
Bekijk virtueel aan jouw muur Werkcode: 467577
Over Tobias Reißbach
Beste werken van Tobias Reißbach Bekijk alle
Zonsopgang bij de meisjes stenen van Tobias Reißbach
Kasteel Neuschwanstein bij zonsopgang van Tobias Reißbach
Kasteel Hohenschwangau in het blauwe uurtje van Tobias Reißbach Geldslim voor sewe - Jou Gesin | Solidariteit WêreldJou Gesin | Solidariteit Wêreld
Tuis › Artikels › Geldslim voor sewe
Geldslim voor sewe
Geldslim kinders weet hoe om met geld te werk, dat geld nie aan bome groei nie en dat daar nie iewers ’n onuitputbare bron van geld is nie. Hulle weet hoe om te spaar, hoe om geld te bestee en hul ken die waarde van geld. Kenners gee raad oor hoe om geldslim kinders te kweek.
• Spaar. Gee vir hom ’n spaarbussie, of selfs ’n deurskynende glasbottel. Moedig hom aan om elke maand ’n gedeelte, byvoorbeeld die helfte van sy sakgeld, te spaar. Help hom om ’n spaardoelwit te stel wat haalbaar is en ook nie so ver in die toekoms is dat dit hom moedeloos maak nie. Kinders wat nog nie kan tel nie, kan die spaarvordering deur die bottel waarneem. ’n Ouer kind wat kan tel, kan elke paar maande tel hoeveel hy al gespaar het. Dis boonop goed vir sy wiskundige vaardighede. Open ’n spaarrekening by ’n bank, verkieslik een waarop rente verdien kan word. Hierdie beloning is ’n goeie motiveerder om te spaar. Moedig hom aan om, as hy geld as geskenk kry, dit in sy rekening in te betaal. Neem hom saam bank toe sodat hy die geld self kan oorhandig en die inbetalingstrokie ontvang en self bewaar. Verduidelik aan hom wat presies met sy geld gebeur, deur byvoorbeeld te sê dat dit veilig by die bank gebêre word en dat dit terselfdertyd meer word in die vorm van rente (verduidelik wat rente is).
• Kitsbanke: Dis belangrik om wanneer jy geld by ’n kitsbank trek, aan jou kind te verduidelik dat dit jou eie geld is wat (deur byvoorbeeld jou werkgewer) in die rekening inbetaal is en dat jy net soveel kan trek as wat in jou rekening is. Die kitsbank is dus nie ’n onuitputbare bron van geldnote nie.
• Besteding: Om veiligheidsredes doen baie volwassenes die meeste van hul saketransaksies deur EFT-betalings, die gebruik van debiet- of kredietkaarte, of tjeks. Kinders moet egter leer om geld fisies te hanteer. Laat jou kind toe om self te betaal vir items wat hy koop en self te kontroleer of hy die regte kleingeld ontvang. So berei jy hom voor vir wanneer hy lekkernye by die skool se snoepwinkel of by entrepeneursdag koop. Speel as gesin winkel-winkel en laat die kinders besluit of dit wat hulle graag wil koop werklik die geld wat dit gaan kos, werd is. Leer hulle om pryse van soortgelyke items met mekaar te vergelyk en nie net alles te wil koop wat hulle sien nie.
• Leer hom om te onderskei tussen begeertes en behoeftes. Dit help om impulsiewe kopies later in sy lewe te beperk. Verder leer dit hom die kuns om te begroot en om doelwitte te stel. Wys hom daarop dat advertensies daarop gemik is om jou te oorreed om dinge te koop wat jy nie werklik benodig nie.
• Soms is persoonlike ondervinding die beste leerskool, al is dit nie altyd maklik of aangenaam nie. Laat hom toe om soms iets te koop waarop hy met een slag al sy geld bestee en wat dan nie aan hom so langdurige vreugde verskaf as waarop hy gereken het nie, en wat hom dan boonop droë mond laat vir die res van die maand. ’n Volgende keer sal hy twee maal besin voor hy net koop.
• Ouers se voorbeeld betreffende goeie spaar- en bestedingsgewoontes is die belangrikste motiveerders vir jong kinders. Praat ook met jou kinders op ’n manier wat hulle sal verstaan, oor julle finansiële besluite. In plaas daarvan om te sê: “Ons het nie geld nie”, sê: “Ons verkies om te spaar tot ons genoeg geld het om iets te koop.”